Man sterf ná twee 4×4 wil vat | The new South Africa
Man sterf ná twee 4×4 wil vat
Posted on September 9, 2009 by rudiprinsloo	2009-09-08 09:36
’n Man wat eergisteraand in Noordheuwel, Krugersdorp, deur rowers gewond is, is dieselfde aand dood.
Mnr. Willie Kruger (53) en mnr. Peter Nasser Chidrawi, sy buurman, is gewond toe twee rowers Kruger in sy oprit in Forsythweg aangeval het.
’n Booswig en sy makker wou Kruger en sy vrou vermoedelik omstreeks 17:45 van hul 4×4-voertuig beroof.
Chidrawi het Kruger te hulp gesnel en in die struweling betrokke geraak.Verskeie skote is geskiet.
Albei mans is na die Netcare Krugersdorp-hospitaal geneem.
Die booswig is met sy eie vuurwapen doodgeskiet. Dis onseker wie hom geskiet het.
Die ander verdagte is glo ook gewond en het in ’n grys of donkerkleurige Corsa gevlug.
Me. Melanie Besselaar, hospitaalwoordvoerder, het bevestig Kruger het dieselfde aand aan sy wonde beswyk.
Chidrawi, wat ’n noodoperasie moes ondergaan, is in ’n ernstige, maar stabiele toestand. – Amanda Roestoff
Filed under: Uncategorized |	« 6 September ‘Dozens of killers in Saps’ »